ବଲିଉଡ ସୁନ୍ଦରୀ ଦୀପିକା ଏବଂ ପ୍ରିୟଙ୍କାଙ୍କ ମଧ୍ୟରେ ଟକ୍କର ! ହେଲେ କାହିଁକି ? | Kanak Lifestyle\nବଲିଉଡ ସୁନ୍ଦରୀ ଦୀପିକା ଏବଂ ପ୍ରିୟଙ୍କାଙ୍କ ମଧ୍ୟରେ ଟକ୍କର ! ହେଲେ କାହିଁକି ?\nବଲିଉଡ୍ ସୁନ୍ଦରୀ ଦୀପିକା ପାଦୁକୋଣ ଓ ପ୍ରିୟଙ୍କା ଚୋପ୍ରାଙ୍କ ମଧ୍ୟରେ ସବୁବେଳେ ଦେଖିବାକୁ ମିଳିଛି ପ୍ରତିଯୋଗୀତା । ରିୟଲ୍ ଲାଇଫରେ ପରସ୍ପରକୁ ବନ୍ଧୁ ଭାବେ ମାନୁଥିବା ଏହି ଦୁଇ ସୁନ୍ଦରୀ କିନ୍ତୁ ପରସ୍ପରକୁ ସବୁବେଳେ ପ୍ରତିଦ୍ୱନ୍ଦୀ ଭାବେ ଦେଖୁଥିବା ଖବର ଶୁଣିବାକୁ ମିଳିଥାଏ । ସେ ବଲିଉଡ୍ ହେଉ କି ହଲିଉଡ୍ । ଦୁହିଁଙ୍କ ଭିତରେ ଟକ୍କର୍ ଲାଇମ୍ ଲାଇଟରେ ରହିଥାଏ ।\nଏବେ ଏହି ଦୁଇ କଳାକାରଙ୍କ ମଧ୍ୟରେ ଜୋରଦାର ଟକ୍କର ଦେଖିବାକୁ ମିଳିଛି । ତେବେ ଏହା କୌଣସି ଫିଲ୍ମକୁ ନେଇ ନୁହେଁ ବରଂ ପ୍ରଶଂସକଙ୍କୁ ନେଇ ଦୁହିଁଙ୍କ ଭିତରେ ପ୍ରତିଯୋଗୀତା ଦେଖିବାକୁ ମିଳିଛି । ସୋସିଆଲ୍ ସାଇଟରେ ପ୍ରଶଂସକଙ୍କ ସଂଖ୍ୟାକୁ ନେଇ ଏହି ଦୁଇ ନାୟିକାଙ୍କ ଭିତରେ ଦେଖିବାକୁ ମିଳିଛି କମ୍ପିଟିସନ୍ । ସୋସିଆଲ୍ ସାଇଟ୍ ଇଂଷ୍ଟାଗ୍ରାମରେ ଉଭୟ ନାୟିକାଙ୍କ ଫଲୋଅର୍ ସଂଖ୍ୟା ୨୫ ମିଲିଅନ୍ ଟପି ସାରିଛି । କିନ୍ତୁ ପ୍ରିୟଙ୍କା ଦୀପିକାଙ୍କ ଠାରୁ କିଛି ଅଙ୍କ ଆଗୁଆ ରହିଛନ୍ତି । ତେବେ ଏହି ଦୁଇ ନାୟିକା ଫଲୋଅରଙ୍କ ରେସରେ ବିରାଟ କୋହଲି, ଶାହରୁଖ୍ ଖାନ୍, ସଲମାନ୍ ଖାନ୍, ଆମିର୍ ଖାନ୍, ଆଦି କଳାକାରଙ୍କୁ ପଛରେ ପକାଇ ଦେଇଛନ୍ତି ।\nଫିଲ୍ମ ବିଷୟରେ କହିବାକୁ ଗଲେ ପ୍ରିୟଙ୍କା ଖୁବ ଶୀଘ୍ର ସଲମାନଙ୍କ ସହିତ ଫିଲ୍ମ 'ଭାରତ'ର ସୁଟିଂ ଆରମ୍ଭ କରିବେ । ସେହିପରି ଦୀପିକାଙ୍କୁ ଶେଷ ଥର ପାଇଁ ଫିଲ୍ମ 'ପଦ୍ମାବତ'ରେ ଦେଖିବାକୁ ମିଳିଥିଲା । ବଅନେକ ବିବାଦ ପରେ ମଧ୍ୟ ଫିଲ୍ମ ୩୦୦ କୋଟି କ୍ଲବରେ ସାମିଲ ହୋଇ ରେକର୍ଡ କରିଥିଲା ।\n'ଫନ୍ନେ ଖାଁ'ର ପ୍ରଥମ ଗୀତ ରିଲିଜ, ରକଷ୍ଟାର ଅନ୍ଦାଜରେ ନଜର ଆସିଲେ ଐଶ୍ୱର୍ଯ୍ୟା ।
